Diari Oficial de la Generalitat Valenciana


Sumari del DOGV 3683, del 08-02-2000 (2000/561)

Expedient número 1.100/97. Notificació laude arbitral.
------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/561


Organisme emissor
:   Conselleria d'Indústria i Comerç

Tipus de document
:   Anunci

Expedient número 1.100/97. Notificació laude arbitral. [2000/S561]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 1.100/97, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica, el laude arbitral recaigut en el mencionat expedient, mitjançant el present edicte:
  
Part interessada: Box-Com Gas, SL.
  
Última adreça coneguda: Salavert, núm. 34 baix (València).
  
Expedient: 1100/97.
  
Laude de data 23 de febrer de 1999 que es dicta a València, en els següents termes:
  
«S'estima la pretensió de la senyora Mª José Sabater Penella, perquè no calia efectuar la revisió, atés que encara no havien transcorregut cinc anys des de la instal·lació. En segon lloc, perquè els desperfectes que s'observen en les peces substituïdes, cap de les quals estava caducada, són deguts a la mateixa manipulació dels operaris de l'empresa reclamada, segons al·legacions de la part reclamant, no contradites per l'empresa reclamada.
  
I, finalment, per considerar que de les al·legacions efectuades pel reclamant en el curs de l'audiència, tampoc contradites per la part reclamada, es desprén que el pressupost se li presentà a la firma després d'haver-li prestat els serveis, la qual cosa contravé la normativa vigent en la matèria. En conseqüència, els serveis prestats, com que no han sigut sol·licitats prèviament, no han de ser pagats pel reclamant.
  
Així doncs, la part reclamada haurà de pagar al reclamant la quantitat de 15.200 pessetes. La dita quantitat haurà de ser depositada per la part reclamada en la seu d'aquesta Junta Arbitral de Consum en el termini de 10 dies hàbils comptadors des de la notificació del present laude.»
  
L'indicat laude té caràcter vinculant i executiu i és eficaç des del dia de la seua notificació.
  
Cosa que es fa saber a la part interessada-reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, i informant-la que dins dels cinc dies següents a la notificació del laude, podrà demanar al Col·legi Arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a la part interessada consignada anteriorment, s'expedeix el present edicte.